La ședința finală de evaluare a rezultatelor obținute în cadrul misiunii, s-a concluzionat de către partea saudită că România întrunește condițiile referitoare la sănătatea animală, bunăstarea și biosecuritatea din exploatațiile comerciale și centrele de colectare animale vii, pentru demararea activităților comerciale de export de rumegătoare din România în Arabia Saudită, precizează Autoritatea Națională Sanitară Veterinară și pentru Siguranța Alimentelor (ANSVSA).